**Kalifát - Politicko-geografická analýza seriálu**

V dobe, kedy klasická televízia stráca na popularite sa do popredia dostávajú streamovacie služby ako Netflix či HBO. Spoločnosť je unavená z nikdy nekončiacich reklám a je nám prirodzene pohodlnejšie pozrieť si film či seriál kedy a kde chceme, nie v presne určenú minútu pred televíziou. Mám to tak aj ja. Nie som veľký fanúšik filmov, preto ma osobne nebaví chodiť do kina a keď si už chcem niečo pozrieť, vyhovuje mi zapnúť si Netflix a vybrať si z pestrej ponuky v pohodlí domova alebo s kamarátmi. Pre analýzu som si vybrala 8 – dielny seriál Kalifát, pretože sa dlhodobo zaujímam o oblasť Blízkeho východu a tzv. Islamským štátom.

Dej filmu sa odohráva na územiach Sýrie, ktoré boli teritoriálne ovládnuté náboženskou teroristickou skupinou zvanou ISIS ( Islamský štát v Iraku a Sýrii, lokálne nazývaná „Daeš“), a to najmä v jeho hlavnom meste Rakke. Paralelne sledujeme aj vývoj deja v ďalekom Švédsku, odkiaľ pochádzajú aj hlavní hrdinovia v Islamskom štáte. Časové obdobie siaha od roku 2013 po max. 2017, kedy bola Rakka oslobodená Sýrskymi demokratickými silami[[1]](#footnote-1).  
Sýria je typickou krajinou Blízkeho východu ( ang. Middle East – Stredný východ ) so suchým podnebím, teplými letami a miernymi zimami. Je to prevažne oblasť púštnych krovín, suchých pastvín či hôr na severe ( v oblasti Rojava - Autonómna samospráva Severnej a Východnej Sýrie/ Západný Kurdistan). Hraničí s Tureckom, Irakom, Jordánskom, Libanonom a Izraelom, s ktorým sa sporí o Golanské výšiny. Žijú tu prevažne Arabi a Kurdi (v spomínanej oblasti Rojava ). Prevažným náboženstvom je sunnitský islam s rôznymi islamskými či kresťanskými menšinami, ktoré boli jedným z terčov útokov počas okupovania ISIS a aj v súčasnosti.  
V seriály vystupuje viacero dôležitých osôb, a preto je ťažké určiť hlavné postavy. Priblížim však aspoň niektoré z nich. Pervin, ktorá utiekla zo Švédska do Sýrie pod vplyvom radikalizácie so svojim priateľom, neskôr manželom Husamom. Túži sa so svojou malou dcérou vrátiť do Európy, a tak sa spojí so švédskou policajtkou, ktorá jej pomáha pod podmienkou výmeny informácií zvnútra ISIS. Svojou činnosťou podstupuje životné riziko, je odvážna a vynaliezavá. Sulle je švédska študentka, ktorá je tiež radikalizovaná mladým teroristom a členom Islamského štátu. Na jej postave je vykreslená naivita mladých dievčat ( chlapcov), ktorí pod vidinou „pravého islamu“ opúšťajú svoje rodiny a sú nelegálne prepašované džihádistami na svoje územie. Fatima je švédska policajtka, ktorá je v spojení s Pervin a snaží sa získať si od nej informácie o údajne plánovanom teroristickom útoku na Švédsko a zároveň Pervin s dcérou bezpečne dostať na slobodu. Ibrahim "Ibbe" Haddad s krycím menom Cestovateľ je terorista, ktorý mladých moslimov vo Švédsku radikalizuje pre Islamský štát. Pracuje ako asistent na škole, ktorú navštevuje aj Sulle a je to práve on, ktorý jej zabezpečí všetko potrebné na to, aby sa dostala do Rakky.  
Bojovníci Islamského štátu začali dobývať prvé územia v Sýrii v roku 2013 a v roku 2014 sa organizácia rozšírila aj do susedného Iraku. V tom istom roku dobyli aj najväčšie mesto „štátu“ Mosul, kde vtedajší vodca ISIS Abu Bakr al-Bagdadi slávnostne vyhlásil tzv. kalifát ( štátne zriadenie ešte z obdobia stredoveku) vo Veľkej mešite an-Nuri. V kalifáte malo platiť striktné islamské právo šaría, kresťania či židia museli štátu odvádzať daň, tzv. džizju a svoje náboženstvo nesmeli rozširovať. Šiiti neboli považovaní za skutočných moslimov, preto im hrozila smrť. Uplatňovali aj pravidlo „zub za zub, oko za oko“, čo v praxi znamenalo, že trestom za krádež bolo odseknutie ruky, ktorou bola krádež vykonaná a žiadnymi výnimkami neboli ani tresty smrti za obyčajné priestupky. Ich poslaním, za ktoré sa radi priznávali bolo šíriť v spoločnosti strach a to verejnými popravami zločincov (na svojich vlastných uliciach alebo zahraničných pracovníkov, ktorých vyhlasovali za špiónov) či teroristickými útokmi vo svete. Verili a súčasný členovia aj dnes veria, že islam ovládne celý svet a neboja sa pre vyplnenie tohto proroctva použiť násilie.  
Seriál zobrazoval najmä problém radikalizácie v západnom svete a približoval nám každodenný život, mnohokrát utrpenie za prísne stráženými hranicami kalifátu. Ibrahim, ktorý radikalizuje Sulle, jej kamarátku a neskôr aj sestru im najprv venuje svoju pozornosť, správa sa k ním veľmi láskavo a snaží sa im prakticky ukázať, aké prijatie môžu mať medzi svojimi „bratmi a sestrami“ v Islamskom štáte. Využíva dobre overené psychologické postupy a dievčatá manipuluje. Neustále im opakuje, že vo Švédsku si nikdy nevybudujú zázemie, lebo ich skutočný domov je na Blízkom východe s ostatnými pravovernými moslimami a nie na skazenom západe. Súčasne pripravuje aj dvoch mladých chlapcov na vykonanie „veľkej obety Allahovi“, teda na útok v Štokholme. Mladí ľudia, ktorí si častokrát v živote prešli zranením, alebo prechádzajú krízou osobnosti túžia po spolupatričnosti, ktorú im Ibrahim ponúka v Bohu a Islamskom štáte. No Pervin, ktorá žije v Rakke už vie, že bola oklamaná a naivná. Je ochotná urobiť čokoľvek preto, aby sa dostala preč. Aj napriek obrovskému strachu o bezpečnosť svojej rodiny sa denne vkradá do notebooku svojho manžela a informácie posiela cez mobil, ktorý má nelegálne Fatime do Švédska. Napriek jej snahe sa prvý pokus o útek nepodarí a Fatima tak musí nájsť iný spôsob ako Pervin pomôcť, pretože ona svoju časť splnila, poskytla potrebné informácie o teroristickej činnosti vo Švédsku. Fatime sa podarí dostať do Sýrie, ale je to práve hlavná hrdinka Pervin, ktorá je pri úteku postrelená a do Európy sa tak dostáva len jej manžel ( ktorý ešte pred útekom začal Pervin pomáhať so spoluprácou ) a ich malá dcéra.  
V súčasnosti už Islamský štát teritoriálne neovláda žiadne územia, čo však neznamená, že radikálni bojovníci, ktorých nezabili alebo neuväznili nepáchajú na území bývalého kalifátu ( aj vo svete) útoky a neškodia miestnemu obyvateľstvu. Extrémisti boli teritoriálne definitívne porazení v roku 2018 najmä za pomoci Kurdov v spolupráci so zahraničnými armádami, ale aj Assadovým režimom či rôznymi menšími (ne)militantnými skupinami. Dodnes sa v svetovej tlači objavujú novo objavené zločiny z čias kalifátu a svetoví lídri sa často navzájom obviňujú z úmyselnej či neúmyselnej podpory radikálov. Útočia zväčša na spomínaných Kurdov, šiítov, vyznávačov nemoslimských náboženstiev, ktorých považujú za kacírov alebo aj „nepravých“ teda málo fundamentálnych sunnitov. Existuje hrozba, že v lokálnych väzeniach, kde sú bojovníci zadržiavaní sa postupne vyeskalujú vzbury, čo môže viesť k oficiálnemu znovupovstatiu ISIS alebo podobnej teroristickej organizácie.  
Poslaním seriálu je oboznamovať západný svet o dianí v inej kultúre a v časti sveta, ktorému sa v súčasnosti venuje málo pozornosti. Ukazuje na naivitu a manipulovanie mladými aj staršími, zastrašovanie a podobné praktiky Islamského štátu. Zobrazuje aj totálne nepochopenie samotného islamu a častokrát prekrútený fundamentalizmus zo strany členov tejto teroristickej organizácie.

Seriál priblížil život bežných ľudí vo vnútri kalifátu pod striktnými zákonmi. Môžeme vďaka nemu lepšie pochopiť psychológiu osôb bojujúcich za a proti ISIS, aj keď samotné zločiny sú veľakrát nepochopiteľné. Myslím si, že je dôležité mať prehľad o nedávnych aj súčasných udalostiach na Blízkom východe aby sme zabránili nárastu extrémizmu v akejkoľvek podobe. Povedomie o momentálnej situácii v regióne otvára brány aj pre veľmi potrebnú humanitárnu či misijnú činnosť.

Zoznam použitej literatúry: seriál som sledovala na Netflixe, vedomosti spomenuté v texte sú „z mojej hlavy“.

Simona Triščová 2.A

1. Zdroj: https://cs.wikipedia.org/wiki/Rakka [↑](#footnote-ref-1)